Stjórnendur Samherja og vilhollir stjórnmálamenn og álitsgjafar hafa gagnrýnt viðbrögð almennings og stjórnmálamanna við fréttum af mútugreiðslum . Tilraunir hafa verið gerðar til að skorast undan ábyrgð eða nota börn starfsmanna fyrirtækisins sem hlífiskildi . „ Þykir mér reiðin hafa náð tökum , “ skrifaði bæjarstjóri . Allt frá því áður en mútugreiðslur Samherja í Namibíu voru gerðar opinberar með umfjöllun Stundarinnar , Kveiks , Wikileaks og Al Jazeera hafa stjórnendur sjávarútvegsfyrirtækisins unnið að því að milda höggið . Með yfirlýsingum og viðtölum hafa þeir reynt að draga athyglina frá kjarna málsins og gert fjölmiðla sjálfa eða lesendur þeirra að sökudólgum í málinu . Hafa þeir notið stuðnings stjórnmálamanna sem hafa stigið fram og sagt umræðuna óvægna . Héraðssaksóknari og skattrannsóknarstjóri hafa málið til skoðunar , það hefur verið rætt á Alþingi og í ríkisstjórn og Samherji sjálfur hefur ráðið lögmannsstofuna Wikborg Rein í Noregi til að skoða starfsemi sína í Namibíu . Þrátt fyrir þetta hafa ýmsar útskýringar verið notaðar af stjórnendum Samherja og stuðningsmönnum þeirra úr heimi stjórnmálanna sem fæstar eiga við rök að styðjast . 1 „ Allt hefur verið rannsakað “ Þegar fráfarandi forstjóra Samherja , Þorsteini Má Baldvinssyni , var orðið ljóst að til stæði að fjalla um Namibíuveiðar fyrirtækisins hóf hann mikla sókn ... Gert var ráð fyrir mútugreiðslum sem „ öðrum kostnaði “ í rekstraráætlunum . Hann benti á tvískinnunginn í því að Íslendingar væru nú orðnir úthafsveiðiþjóð .